Landsretten har ændret byrettens sagsomkostningsafgørelse, således at Indkærede i samlede sagsomkostninger for byretten skal betale 2.280 kr. til Kærende
Ret: Vestre Landsret (2. instans)
Faggruppe: Civilsag — Visse kæresager
Sagsemner: Retspleje og civilproces;

Vestre Landsret holdt den 4. januar 2012 kl. 10.00 møde på tingstedet i Viborg.

Som dommer fungerede landsdommer John Lundum.

V.L. B – 2913 – 11

Kærende, tidligere Sagsøger

mod

Indkærede, tidligere Sagsøgte

Fremlagte bilag:

− kæreskrift med bilag

− brev af 28. november 2011 fra Retten i Århus

− udskrift af dombogen (sag nr. BS 15-1982/2011)

− brev af 11. november 2011 fra Procesbevillingsnævnet.

Ved dom af 29. september 2011 har Retten i Århus bl.a. truffet afgørelse om, at

Indkærede, tidligere Sagsøgte skal betale sagens omkostninger for byretten til Kærende,

tidligere Sagsøger med 500 kr.

Procesbevillingsnævnet har givet Kærende, tidligere Sagsøger tilladelse til at kære

omkostningsafgørel-sen.

For landsretten har Kærende, tidligere Sagsøger gjort gældende, at hun har krav på

sagsomkostninger for byretten ud over retsafgiften på 500 kr., da hun var repræsenteret

ved en rettergangsfuld-mægtig, jf. retsplejelovens § 260, stk. 5. Den omstændighed, at

rettergangsfuldmægtigen ikke er advokat, kan ikke føre til, at der ikke tilkendes hende

sagsomkostninger.   

Sagen har i byretten været behandlet efter reglerne om sager om mindre krav (småsager),

jf. retsplejelovens kapitel 39.



- 2 -

Byretten har ikke haft bemærkninger i anledning af kæremålet vedrørende

omkostningsaf-gørelsen.

Landsdommerne John Lundum, Erik P. Bentzen og Henrik Præstgaard Bæk-Jensen (kst.)

har behandlet sagen.

Landsretten afsagde

K e n d e l s e:

Kærende, tidligere Sagsøger har under byrettens behandling af sagen været repræsenteret

af en retter-gangsfuldmægtig. Den omstændighed, at rettergangsfuldmægtigen ikke er

advokat eller et autoriseret inkassobureau, kan ikke føre til, at Kærende, tidligere

Sagsøger ikke har krav på at blive til-kendt sagsomkostninger.

Sagsgenstanden udgør 5.100 kr. Sagen blev i byretten afsluttet med afsigelse af dom,

inden Kærende, tidligere Sagsøger havde modtaget den fortegnelse, byretten skulle have

udarbejdet, jf. retsple-jelovens § 406, stk. 5, da Indkærede, tidligere Sagsøgte tog

bekræftende til genmæle. Inden da havde Kærendes, tidligere Sagsøger

rettergangsfuldmægtig udarbejdet stævning og replik, idet dog replikken blev udarbejdet,

efter at det efter svarskriftets indlevering lå klart, at Kærendes, tidligere Sagsøger

påstand ikke blev bestridt.

Under hensyn til, at sagen blev afsluttet ved dom uden gennemførelse af

hovedforhandling og inden udarbejdelsen af fortegnelsen efter retsplejelovens § 406, stk.

5, finder landsret-ten, at Indkærede, tidligere Sagsøgte skal betale 1.780 kr. inkl. moms -

svarende til inkas-sosalæret - til dækning af Kærendes, tidligere Sagsøger udgifter til

juridisk bistand for byretten.

T h i b e s t e m m e s:

Byrettens sagsomkostningsafgørelse ændres, således at Indkærede, tidligere Sagsøgte i

samlede sagsomkostninger for byretten skal betale 2.280 kr. til Kærende, tidligere

Sagsøger.



Indkærede, tidligere Sagsøgte skal betale kæremålets omkostninger til Kærende,

tidligere Sagsøger med 1.250 kr. inkl. moms.



- 3 -

Kæreafgiften skal betales tilbage.

Sagen sluttet.

John Lundum

-